**Θάνος Σαμαράς  
*Χρύσιππος***

**του Δημήτρη Δημητριάδη**

**Πειραιώς 260 – Χώρος Δ  
31 Μαΐου – 4 Ιουνίου, 21:00**

«***Δεν ερωτευόμαστε τους άλλους. Αλλά αυτό, σε αυτούς, που μας λείπει και που ψάχνουμε για εμάς***». Με αυτή τη φράση περιγράφει ο ταλαντούχος σκηνοθέτης Θάνος Σαμαράς τον *Χρύσιππο,* δίνοντας το βασικό στίγμα της παράστασης*.* Ο κεντρικός ήρωας συμπυκνώνει ως φιγούρα τον έρωτα στην απόλυτη μορφή του. Εκπληκτικής ομορφιάς, ο Χρύσιππος γνωρίζει και εκμεταλλεύεται το γεγονός ότι κανείς δεν μπορεί να αντισταθεί στη σαγήνη που εκπέμπει. Είναι όμως αυτό το ζητούμενο; Η παράσταση θέτει διαρκώς το ερώτημα: ποιον ερωτευόμαστε; Ποιο είναι το αντικείμενο του πόθου μας;

Ο *Χρύσιππος* του Δημήτρη Δημητριάδη πρωτοεκδόθηκε το 2008, θα παρουσιαστεί όμως για πρώτη φορά στο Φεστιβάλ Αθηνών φέτος το καλοκαίρι. Έργο με ιδιαίτερο χιούμορ, θεωρείται από πολλούς υπόδειγμα της ελληνικής queer γραφής. Καθώς ο Δημητριάδης τοποθετεί την πλοκή σ’ ένα αστικό σαλόνι, φωτίζονται οι πιο μύχιες πτυχές των οικογενειακών δεσμών, των πιο ιδιωτικών ανθρώπινων σχέσεων και ιδιαίτερα στη σχέση μάνας-γιου. Έτσι, μαζί με την κοινωνικά ανατρεπτική του διάσταση και τις σαφείς ψυχαναλυτικές του προεκτάσεις, το έργο δίνει αφορμές φιλοσοφικού στοχασμού για την ίδια τη φύση του έρωτα ανεξαρτήτως ρόλων και φύλων. «***Ο Χρύσιππος είναι η σκηνική εγκατάσταση μιας μοιραίας συνάντησης για την ανθρώπινη συνθήκη: της συνάντησης με το απόλυτο κάλλος***», όπως λέει ο Δημητριάδης, συγγραφέας που έχει συνδέσει το όνομά του με κάποιες από τις σημαντικότερες στιγμές του σύγχρονου ελληνικού θεάτρου (*Πεθαίνω σα χώρα, Insenso* κ.α.).

Δεν είναι η πρώτη φορά που ο Θάνος Σαμαράς σκηνοθετεί έργο του Δημήτρη Δημητριάδη, καθώς *Ο ευαγγελισμός της Κασσάνδρας* την άνοιξη του 2018 ενθουσίασε τους θεατές και τους κριτικούς και δημιούργησε ακόμα περισσότερες προσδοκίες για την παράσταση που θα απολαύσουμε στην Πειραιώς 260. Ο σκηνοθέτης υπογράφει επίσης το εντυπωσιακό σκηνικό και όλη την εικόνα της παράστασης (κίνηση, κοστούμια, φωτισμούς, σχεδιασμό ήχου και animation). Πρωταγωνιστούν η Ράνια Οικονομίδου, ο Νίκος Καραθάνος, η Σοφία Κόκκαλη, η Αγγελική Στελλάτου, ο Θανάσης Δόβρης, ο Γιάννης Σιαμσιάρης, ο Νικόλας Μίχας και ο Μιχαήλ Ταμπακάκης.

Με ελληνικούς και αγγλικούς υπέρτιτλους

Συντελεστές:

Σκηνοθεσία – Κίνηση – Σκηνικά – Κοστούμια – Φωτισμοί – Σχεδιασμός ήχου και Animation **Θάνος Σαμαράς**

Βοηθός σκηνοθέτη **Αμαλία Βλάχου**

Βοηθός σκηνογραφίας **Δήμητρα Κουτσόγεωργα**

Βοηθός ενδυματολογίας **Κωνσταντίνα Μαρδίκη**

Βοηθός φωτισμού **Γιώργος Αγιαννίτης**

Εκτέλεση animation **Δημοσθένης Βάγιας, Φωτεινός Χιώλος**

Εκτέλεση παραγωγής **Κατερίνα Μπερδέκα - Θεατρικός Οργανισμός MeWe**

Οργάνωση παραγωγής **Μαριάνθη Μπαϊρακτάρη**

Παίζουν με σειρά εμφάνισης **Ράνια Οικονομίδου, Μιχαήλ Ταμπακάκης, Νικόλας Μίχας, Θανάσης Δόβρης, Σοφία Κόκκαλη, Γιάννης Σιαμσιάρης, Αγγελική Στελλάτου, Νίκος Καραθάνος**

Ευχαριστίες σε **Νικόλα Βιλλιώτη, Μάριο Τραγουδάρα, Ζώη Οικονόμου, Άγγελο Μαρδίκη** και **Jeanna Fine**

Τα προϊόντα μακιγιάζ της παράστασης είναι GOLDEN ROSE.

Σελίδα παράστασης: <http://greekfestival.gr/festival_events/chrysippos/>

Προπώληση εισιτηρίων:

**Ταμεία Φεστιβάλ Αθηνών: Πανεπιστημίου 39** (στοά Πεσμαζόγλου)

**Τηλεφωνικό κέντρο: 210 8938112** (Δευτέρα έως Κυριακή 09:00-21:00)

**Ηλεκτρονική αγορά:** [**greekfestival.gr**](http://greekfestival.gr/) **και** [**www.ticketmaster.gr**](http://www.ticketmaster.gr)

Για ομαδικές αγορές (20+ άτομα): 2103222720 και [tickets@greekfestival.gr](mailto:tickets@greekfestival.gr)  
Εισιτήρια ΑμεΑ στο email : [tameia@greekfestival.gr](mailto:tameia@greekfestival.gr)